I august 1884 var en rekke konservative velgerforeninger (grunnlovsforeninger) i Trøndelag med på å danne partiet Høyre. Blant de eldste av velgerforeningene var Grundlovsforeningen i Trondhjem (nå Trondheim Høyre), stiftet i januar 1883. Det ble ikke dannet amtsforeninger i Trøndelagsamtene, men Grundlovsforeningen i Trondhjem påtok seg mange av de samme oppgavene som Høyres amtsforeninger.